**М. Қонысова,**

Жалағаш кентіндегі Ш.Ермағанбетова атындағы

№246 орта мектептің мұғалімі,

Қызылорда облысы, Жалағаш ауданы,

**Сіз деген – әдеп, біз деген – көмек**

**Құндылық**: Дұрыс әрекет

**Қасиеттер**: Өзара сыйластық, өзара көмек, бірлік.

|  |  |
| --- | --- |
|  **Сабақ мақсаты:** Оқушыларға сыйластық, қамқорлық туралы түсініктерін кеңейте отырып, дұрыс әрекет құндылығының мәнін ашу. **Міндеттері:** ***Білімділік:***  -Өзара сыйластық қарым-қатынастарының адам өміріндегі мәнін түсіндіру;***Дамытушылық:*** - бірлесіп еңбек етуге қызығушылықтарын арттыру;***Тәрбиелік:*** - оқушыларды өзара сыйластыққа, өзара көмекке, бірлікке тәрбиелеу. | ***Ресурстар***:үнтаспа, оқулық, ватман қағаз, интерактивті тақта, аңдардың бетперделері, бояу қарындаштар. |
|  **Сабақ барысы:****1.Ұйымдастыру кезеңі. Тыныштық сәті.**«Нұрға бөлену»*- Тыныштық сәтінен қандай әсер алдыңыздар?**- Қазіргі көңіл күйлеріңіз қандай?*Келесі кезекте балаларға сұрақ қойып, пікірлерін тыңдау:*- Балалар, «Сіз деген-әдеп, біз деген-көмек» дегенді қалай түсінесіңдер?**- Өздерің қандай жағдайда, кімдерге көмек көрсетесіңдер?* | ***Ескертулер:*** |
| **2. Үй тапсырмасын тексеру.** Оқулықтағы Е. Өтетілеуовтің «Бірлік» әңгімесін оқып келу.- Әңгіме мазмұны туралы не түсіндіңдер? - Жалғыз жасаған жұмыстан көп болып жасаған жұмыстың қандай айырмашылығы бар? - Достардың бойынан қандай құндылықтар мен қасиеттерді байқадыңдар?- Өздерің достарыңмен бірлесіп жұмыс істегенде қандай сезімде боласыңдар? - Осы әңгімеден қандай ой қорытуға болады?  |
|  **3. Жағымды ой-пікір (дәйексөз)** *Көп жүрген жер – көңілді, көп еңбегі – өнімді.*  *Мақал*- Дәйексөзді оқи отырып, қандай ой түйдіңдер?Жалғыз адам көп жұмысты бітіре алмайды, жасаса да қиындықпен қажыр-қайратын тауысып, жұмысы көңілсіз әрі ұзақ уақытқа созылуы мүмкін. Ал көпшілікпен атқарған жұмыс қызықты, тез, әрі тиянақты болады. Бірігіп жасаған жұмыстан адамның көңіл-күйі көтеріледі, тіпті дем алады. Бұл адамды достыққа, бірлікке, бір-бірін түсінуге, бірінен-бірі үйренуге, сыйластық пен татулыққа жетелейді. |  |
| **4. Оқиға айту (әңгіме)** Бейнефильм көрсету. Ырыс алды – ынтымақ - Бейнефильмдегі оқиға кімдер жайлы? - Олардың бір-бірімен келіспей қалуы неліктен?  - Олар атаның ақылымен нені түсінді? - Балалардың дұрыс әрекет жасап бірігуіне қандай адами қасиеттер көмектесті деп ойлайсыңдар?- Бейнефильмді көре отырып, қандай өмірлік сабақ алуға болады?  |  |
| **5. Шығармашылық жұмыс, топтық жұмыс.** Оқушыларды үш топқа бөліп, тапсырма беріледі:**1. «Сыйластық»** **тобы:**Берілген өлең жолдарын қажетті сөздермен толықтыру.Әрқашанда \_\_\_\_\_\_\_\_\_ ,\_\_\_\_\_\_\_\_\_\_ білмейміз,\_\_\_\_\_\_\_\_\_\_ сүймейміз.Біз талапты жас ұлан,Үлгі \_\_\_\_\_\_\_ \_\_\_\_\_\_\_ .\_\_\_\_\_ , \_\_\_\_\_\_ , шыңға біз \_\_\_\_\_\_\_ шығамыз, Бөлінбейді \_\_\_\_\_\_\_ .\_\_\_\_\_\_\_ \_\_\_\_\_\_\_\_,\_\_\_\_\_\_\_\_ \_\_\_\_\_\_\_\_.\_\_\_\_\_\_\_\_\_ \_\_\_\_\_\_\_\_,\_\_\_\_ \_\_\_\_\_\_\_ \_\_\_\_\_.***Дұрыс нұсқасы:***Әрқашанда біргеміз,Жабырқауды білмейміз,Жалқаулықты сүймейміз.Біз талапты жас ұлан,Үлгі аламыз жақсыдан.Орман, көлге, шыңға біз Саяхатқа шығамыз, Бөлінбейді іргеміз.**2. «Татулық» тобы:** «Достық көмек» тақырыбында сахналауды ұйымдастыру.***Қатысушылар:*** Жүргізуші, құмырсқа, көбелек, торғай,  қоян,  түлкі, бақа.            ***Жүргізуші:*** Көктем келді, жер көгерді,                    Құмырсқа шалғынға келді.***Құмырсқа:*** Шалғынға осы жатайыншы                    Рахатқа бір батайыншы                   Бұлттар бері жылжыпты                  Сірә жаңбыр жауады.                  Мына саңырауқұлақ пана болса,                  Бізге тиер көмегі.***Көбелек:***   Күшім кетті әлсіреп,                  Қанатым су боп жабысып.                  Ұша алмадым, құмырсқа                  Алшы мені қасыңа.               ***Құмырсқа:*** Кел, келсеңші!***Көбелек:*** Рахмет саған, құмырсқа!***Жүргізуші:*** Бір уақытта қанаты су болып ұша алмай қалған торғай да келеді.***Торғай:***    Жаңбыр қандай күшті еді                  Ұша алмадым, мені көр!                  Бас сауғалап келіп ем,                  Жандарыңнан орын бер.***Құмырсқа мен көбелек:*** Кел, кел, келсеңші!***Торғай:*** Рахмет сендерге!Осы кезде жүгіріп қоян да келеді.***Қоян:***        Түлкі қуып есім кетті,                   Айналайын достар-ау                   Маған пана болыңдар.                   Жандарыңнан орын бер.***Құмырсқа, көбелек, торғай қосылып:*** Келе ғой, қасымызға, Жасырамыз осында.***Түлкі:*** Ор қоянды орғыған көрдіңдер ме, балақайлар?***Бәрі***: Жоқ, жоқ, көрген жоқпыз!***Түлкі:*** -Қап бәлем, әлі-ақ қолға түсерсің! (Ол кетіп қалады.)***Жүргізуші:*** Міне, жаңбыр да басылды,                    Аспан шайдай ашылды.                    Аңдар саңырауқұлақтан шықты,                    Бір-біріне қарасты,                    Таңдана былай таласты.***Құмырсқа:*** Жалғыз өзім сыйған Саңырауқұлақ сиқыр ма?***Көбелек:*** Біз бәріміз кішкентаймыз ғой.***Торғай:*** Ей, саңырауқұлақ өсіп кетті,              Соны да білмейсіңдер ме?***Аңдардың бәрі қосылып хормен:***                    Достарды біз қолдаймыз,                    Қиын шақта қорғаймыз!**3. «Бірлік»** **тобы:**«Татулық – таусылмас бақыт» тақырыбында постер қорғау.Балалардың жұмыстарын бағалап, мадақтау. |  |
| **6. Топпен ән айту.** Болайықшы осындай*Әнін жазған А. Меңжанова**Сөзі өзгертілген*.1. Көпшіл бала еңбекшіл, Тату, сыйлы болады. Бірлік түбі – тірлікті, Түсініп, өсіп толады.*Қайырмасы:* Бірлікте осындай, Болайықшы досым-ай.2. Жақсы бала әдепті, Бар адамды сыйлаған. Жылытады жүректі, Қылығымен жарасқан.  |  |
| **7. Үй тапсырмасы**1) 13-сабақ, 59-беттегі Г. Әзімбаеваның «Қызғаныштың кесірі» әңгімесін оқып келу.2) Жұмыс дәптеріндегі 13- сабақтың тапсырмасын орындау. |  |
| **8. Сабақтың қорытынды сәті***Көздеріңізді жұмып, терең тыныс алыңыздар. Осы сабақ үстінде естіген, үйренген жақсы сөздер мен ізгі әрекеттерді жүректеріңізге түйіп алыңыздар және іс жүзіне асырайық. Жақсы ой ойлайық, жақсы сөз сөйлейік, жақсы істер жасайық! Сабақтағы белсенділіктеріңіз үшін көп рахмет!*  |  |